Si aliquid de rebus suis fideles sanctæ Dei Ecclesiæ hoc libro dare voluerint, hoc sibi procul dubio in æterna beatitudine Domini retribuere confidunt. Idcirco ego Eccardus dono Dei Comes,  coniux mea Richeldis, pauentes diem extremæ vocationis, ne grauati nimia mole peccaminum, sine fructu boni operis steriles inueniamur; donamus, pro animæ nostræ remedio, atque in eleemosina Childebranni genitoris mei,  genitricis meæ Donnanæ, nec non germani fratris mei Theoderici,  vxorum mearum, Albegundis, atque Richeldis, donatumque esse in perpetuum volumus, res nostras ad Monasterium sanctæ Mariæ  S. Petri, atque S. Benedicti Floriacensis libri; vbi ipse S. Benedictus debito quiescit honore, vel vbi præesse cognoscitur vir venerabilis Abbas Teodbertus, vna cum plurima turba Monachorum ibidem Domino famulantium: quæ sitæ sunt in pago Augustidunense, atque in pago Matisconense, seu in Cabilonense, id est in villa quæ dicitur Patriciacus cum Ecclesia in honore sancti Petri sacrata, cum seruis  mancipiis vtriusque sexus, cum omni integritate, quicquid ad iam dictam villam aspicit, vel aspicere videtur, cum terris indominicatis,  vineis, terris, pratis,  omnibus adiacentiis, cultis  incultis, exitibus  ingressibus, ....... ibidem videtur nostra esse possessio  dominatio, tam ea quæ nos indominicata habemus, quàm etiam quæ vasalli nostri subter inferti, de Alodo in beneficio videntur habere: quicquid videlicet ........ de nostro in beneficio habet, præter Samiciaco: quicquid etiam Ragabaldus filius Altasianæ, de nostro in beneficio præter Balgiaco: quicquid etiam Iohannes habet præter Satiniaco: item quicquid Godbertus de nostro in beneficio habet,  Rugambaldus frater suus, Rothardus quoque  Arnulphus,  Vulfardus: itemque Ragambaldus  Leotboldus,  Gunfridus, præter quod de Senentiaco habet: quicquid etiam de Enimiana in Iurliaco,  in bello monte,  in colonias, conquisiui,  quicquid in istis locis habemus, totum ad integrum, exquisitum,  inexquisitum ad confugium supradictorum Monachorum faciendum, causa insequentium paganorum,  ad stipendia eorum, seu ad luminaria supradictorum sanctorum subministranda, beneuolo  promptissimo animo concedimus, concessumque in perpetuum esse volumus,  de nostro iure  potestate in illorum ius  potestatem transfundimus; ea vero ratione, vt quandiu ego  cara coniux mea Richeldis, per misericordiam Dei aduixerimus, sub vsufructuario easdem res habeamus,  de festiuitate in festiuitatem sancti Benedicti, transolui faciamus denarios duodecim:  non liceat nos aut vendere, aut alienare, aut in illum naufragium ponere, sed immeliorata omnia post obitum nostrum, sine vllius iudicis assignatione, ad ipsum Monasterium reuertantur. Si quis vero, quod futurum non credimus, si nos ipsi, aut aliquis de hæredibus nostris, seu quælibet emissa  extranea persona, contra hanc donationem venire aut infringere temptauerit, hoc quod repetit non vindicet, sed insuper, sociante fisco, ei cui litem intulerit, auri libras viginti, argenti pondera centum componat,  sua, vt dixi, repetitio nullum effectum obtineat. Obsecro autem in Domino,  propter Dominum, atque detestor per vitam æternæ gloriæ, omnes quotquot futuri sunt patres, siue prælatos præfati Cœnobij, quatenus nulla occasione aut ingenio, aut calliditate, aut audacia interueniente, præsumant aliquid ex rebus quas præfato loco siue Monachis ibidem Deo militantibus ad refugium  stipendia subministranda tradimus, auferre  transmutare, aut beneficia vassallis suis  propinquis, seu quibuslibet personis tribuere,  quolibet, vt dixi, ingenio naufragare, sed liceat præfatis seruis Dei, ex eisdem rebus sibi necessaria præparare absque aliqua inquietudinis molestia. Quod si quis præsumptuosè nominis Dei inuocationem contempnens, nostram quoque spernens precem, malitiosè prædictas res inuaserit atque violauerit, æternæ maledictioni subiaceat feriendus, iustissima Dei sententia in præsenti vita, particeps Dathan  Abiron, Iudæ quoque proditoris,  Cahiphe, experiaturque principis Apostolorum Beati Petri pœnalem æternalemque maledictionem, cum Anania  Saphira; nisi illud emendatione citissima correxerit. Et vt hæc donatio omni tempore firma  stabilis permaneat, cum stipulatione subnixa, manu propria eam subterfirmauimus. Ego Eccardhus dono Dei Comes, donatio à me facta. Signum Orgarij, signum Fulconij, signum Leotboldi, signum Theodulphi, signum Arnoldi, signum Saluuardi, signum Hodelrici, signum Halrursi, signum Vrsmari. Data in mense Ianuario, anno primo imperij domini Karoli Iunioris. Gautbertus me scripsit.